ناتو، روسیانین آغ‌دنیزه گؤندردیگی ساواش گمی‌لری‌نین سوریه‌نین حلب شهرینه سالدیریلاردا ایستیفاده ائدیله‌بیله‌جگی قونوسوندا اویاردی.
ناتونون باش کاتیبی ینس استولتنبرگ وئردیگی آچیقلامادا، آغ‌دنیزه گؤندریلن روس ساواش گمی‌لری‌نین بو اؤلکه‌نین سوریه‌ده‌کی حربی عملیات قابیلیتینی آرتیرماقدا ایستیفاده ائدیله‌بیله‌جگینه دقت چکدی.
استولتنبرگ، روسیانین حلبده وطنداش‌لارا قارشی هاوا سالدیری‌لاریندا آرتیش اولابیله‌جیینی ده ایفاده ائتدی.
روسیا، اوچاق گمی‌سی آدمیرال کوزنتسوو لیدئرلیگین‌دکی بیر قروپ ساواش گمی‌سینی هفته سونوندا آغ‌دنیزه گؤندرمیشدی.
